
Trafikksikkerhetspolicy for Tipp Transport AS 

Trafikksikkerhetskrav i vår bedrift
Trafikksikkerhet er et ledelsesansvar og skal prioriteres. Sammen med de ansatte er det etablert et kvalitetssikringsopplegg som skal ivareta hensynet til trafikksikker adferd, miljøvennlige og trafikksikre kjøretøyer og sikker transportutøvelse.
Det legges til rette for at ansatte får en god opplæring i miljø og trafikksikkerhet og mulighet til å følge de krav som følger av dette i utførelsen av transporten.  
Overordnet for vår bedrift er å følge trafikkbestemmelsene, ha en hensynsfull og sikker kjørestil for å unngå ulykker og skader samt å ta hensyn til egen og andres sikkerhet.

Opplæring i trafikksikkerhet og skadeforebyggende arbeid
Vi har gjennom vårt samarbeid med Volmax kompetanse og bruken av Linx jevnlig oppfølging med særskilt fokus på tre elementer, sikkerhet, miljø og økonomi.  Når det gjelder informasjon om trafikksikkerhet policyen så informerer vi jevnlig på Huma som er vårt personal og hms-system. Her tar vi ting som kjøreadferd, lastesikring, kjøre- og hviletid etc. I tillegg til at tematikken også er med på sjåførmøter. 
Vi kjører for store industrikunder og i den forbindelse må våre sjåfører ta flere sikkerhetskurs for å kunne komme inn på de ulike områdene som vi betjener. I tillegg legger vi asfalt og brøyter. I forbindelse med dette må disse sjåførene gjennom en rekke kurser som Arbeidsvarsling, Vinterkurs etc.

Transportutøvelsen
Vegtrafikkloven med forskrifter er grunnlag for all transportutøvelse. Vi legger alltid til rette for at den kan følges. For øvrig gjelder 
· Vi har en klar og uttrykt nulltoleranse i forhold til overtredelse av vegtrafikklovgivningen med hensyn til fart, rus og bilbeltebruk
· Vi skal utøve en trygg kjørestil og alltid gjøre vårt beste for at medtrafikanter kan føle seg trygge når vi er på veien
· Vi tar pause når vi føler oss trøtte
· Vi kjører ikke dersom vi konkluderer med at kjøreforholdene er av en slik art at det kan utsette oss eller andre for stor fare.
· Påbud om sikring av lasten i henhold til gjeldende lover og forskrifter
· Bilbelte skal alltid benyttes under kjøring
· Rutiner for å forhindre teknisk overlast av kjøretøyene og for å sikre at forskrift om kjøretøyets vekt, last og lengde følges
· Rutiner som gjør at kjøre- og hviletidsbestemmelsene og arbeidstidsbestemmelsene blir overholdt. Vi har avtale med Volmax Kompetanse om å laste ned alle kjøre- og hviletidsdata, samt kjøreadferden til hver sjåfør hver måned. De sender oss en rapport hver måned hvor disse dataene er samlet. Hver trafikkleder går igjennom dem med sjåførene og de må signere på disse. Kjørekontoret legger selvsagt opp transportene slik at disse bestemmelsene kan overholdes. Nå har vi også godt til innkjøp av taco-online for å følge opp kjøre og hviletider.

· Ulykkesberedskapsplan (skade på personer, materiell eller miljø) 
· Vi har godkjent sikkerhetsrådgiver ved transport av farlig gods (ADR). Vår sikkerhetsrådgiver er Jone Klingsheim tlf.  47 468 58 40 e-post: jk@lastebil.no
· Ansatte på kjørekontoret og mange sjåfører har opplæring i transport av farlig gods (ADR). 
· Bruk av mobiltelefon under kjøring gir økt risiko, og setter både sjåfører og medtrafikanter i fare. Sjåføren skal ha oppmerksomheten på veien. Våre sjåfører skal ikke snakke i mobil under kjøring uten å bruke hands-free. Tekstmeldinger (sms) sendes/besvares kun når kjøretøyet står stille/parkert
· Nettbrett/PC betjenes kun når kjøretøyet står stille/parkert
· Navigasjonssystemer betjenes kun når kjøretøyet står stille/parkert


Grunnleggende førerkompetanse
Vi har kvalitetssystem som sikrer at alle sjåfører (ansatte og innleide) har:
· Gyldig førerrett for vedkommende kjøretøygruppe
· Kompetansebevis som er nødvendig for det aktuelle transportoppdraget
· Opplæring i bruk av kjøretøyet
· Opplæring i bedriftens HMS og trafikksikkerhetskrav, herunder gjennomgang av trafikksikkerhetspolicyen.
· Oppfølging av at alle sjåfører gjennomfører videre- og etterutdanning (YSK) innen fristene.
· Sjåfører og personell tilknyttet opplasting av kjøretøy har opplæring i lasting og sikring av gods. 
· Vi kontrollerer lastsikrings- og løfteutstyr og skifter ut utrangert/slitt/skadet utstyr med nytt.
· Sjåførene har gjennomført opplæring i hvordan sjåføren skal opptre under bilbrann i tunnel

Kjøretøyene
Våre kjøretøy skal:
· Oppfylle gjeldende forskriftskrav
· [bookmark: Tabell]Vi følger opp og kontrollerer kjøretøy, påbygg og tilhengere etter leverandørens spesifikasjoner og myndighetens krav.
· Vi har følgende rutiner for gjennomføring og oppfølging av daglig/ukentlig/månedlig kontroll og vedlikehold av kjøretøyene:
· Våre lastebiler er utstyrt med gullavtaler for reparasjon og vedlikehold med leverandørene. Dette sikrer at bilene blir vedlikeholdt iht. leverandørens anbefalinger. 
· I tillegg har vi daglig og ukentlig kontroll av kjøretøyene som står beskrevet i vår personalhåndbok.

Flåtestyringssystemer
Bedriften har et ansvar og plikt til å overvåke og følge opp sjåførene i forhold til kjørestil for å kunne ivareta og følge opp trafikksikkerhetsarbeidet. 

I vår gjennomgang av flåtestyringssystemet (kjørestilparametrene) i bilene har vi fokus på kjørestil, fart, kraftige nedbremsinger, tomgangskjøring og drivstofforbruk. 
Dataene gjennomgås sammen med sjåførene i oppfølgingssamtaler og sjåførmøter. Sikkerhet er også et viktig tema i medarbeidersamtalen. 

Vi har sammen med Volmax utarbeidet et system for premiering av sjåførene i henhold til kjøreadferd som utbetales sammen med lønn hver mnd. Nå bruker vi systemet Linx hvor vi kan følge med og ta ut de som skal ha bonus. 

	Kjøreadferdsbonus
	Kjøring med over 80 p
	500,00
	Kr.pr.mnd.

	
	Kjøring over 85 p
	800,00
	Kr.pr.mnd

	
	Kjøring med over 85 p+ enten under 9% tomgang eller under 5% over hastighet
	1000,00
	Kr.pr.mnd

	
	Kjøring med over 85 p+
enten under 9% tomgang og under 5% over hastighet
	1500,00
	Kr.pr.mnd




Oppfølging, rapportering og kontroll
Vi oppfordrer våre ansatte å melde inn avvik, uhell, ulykker og andre hendelser. Vi har på forhånd definert og blitt enige med våre ansatte om hva vi definerer som avvik og andre hendelser som må meldes inn. Vi kartlegger årsaken, gjeldende rutiner kontrolleres og korrigeres, samt at vi gjennomfører eventuell nødvendig opplæring av ansatte. Ut fra hva saken dreier seg om, tar vi dette opp med våre kunder, gårdeiere, Statens vegvesen, kommunen.
I vår bedrift skal sjåfører og andre ansatte melde inn avvik ved:
· Skader
· Ulykker
· Uønskede hendelser
· Nestenulykker
· Skader på gods
· Skader på tredjemanns eiendom

Avvik meldes inn enten via vårt HMS system Kvalitet og miljø på veg, eller på eget ark manuelt som er laget for å melde inn avvik på. Disse behandles av ledelsen fortløpende og den som melder får da svar på hva som skjer videre med avviket. Vi har gjennomgang av alle avvikene i HMS- møter 1 gang i mnd. I hvert AMU- møte behandler vi også noen av de avvikene som er kommet inn. Vi har også samarbeidsmøter med en av de største kundene våre hvor avvikene som gjelder dem blir behandlet. I tillegg har vi nå muligheter for å legge inn avvik i personalsystemet vårt Huma. 

